pythainlp/thai_wikipedia_clean_20230101 huggingface dataset:
นายกรัฐมนตรีปัจจุบัน ฟูมิโอะ คิชิดะ เรียกการลอบสังหาร "การกระทำที่ให้อภัยไม่ได้" และ "การกระทำอันป่าเถื่อนอย่างขี้ขลาด" โดยให้ความสำคัญว่าอาเบะถูกยิงขณะกล่าวปราศรัยหาเสียงเลือกตั้ง คิชิดะประณามการลอบสังหารว่าเป็นการโจมตีประชาธิปไตยของประเทศญี่ปุ่นและให้คำมั่นสัญญาว่าจะปกป้อง "การเลือกตั้งที่เสรีและเป็นธรรมทุกวิถีทางที่ทำได้"
ก่อนการเสียชีวิตของอาเบะจะได้รับการประกาศ ผู้ว่าราชการมหานครโตเกียว ยูริโกะ โคอิเกะ แถลงว่า "ไม่ว่าจะด้วยเหตุผลใด การกระทำอันชั่วร้าย นั้นไม่สามารถให้อภัยได้โดยเด็ดขาด อีกทั้งยังเป็นการดูหมิ่นประชาธิปไตย[ของประเทศญี่ปุ่น]" คาซูโอะ ชิอิ หัวหน้าพรรคคอมมิวนิสต์ญี่ปุ่นเรียกการลอบสังหาร "ป่าเถื่อน", การโจมตีเสรีภาพในการพูดและเป็นการกระทำการก่อการร้ายในโพสต์บนทวิตเตอร์ โทโมฮิโกะ ทานิงูจิ อดีตที่ปรึกษาของอาเบะ เปรียบเทียบการเสียชีวิตของเขากับการลอบสังหารจอห์น เอฟ. เคนเนดีในแง่ของผลประทบทางสังคมในประเทศญี่ปุ่น
โทโมอากิ โอนิซูกะ หัวหน้าตำรวจจังหวัดนาระ ยอมรับการรักษาความปลอดภัยที่หละหลวมในงานกิจกรรมทางการเมืองซึ่งเป็นเหตุให้อาเบะเสียชีวิต และให้คำมั่นที่จะระบุและแก้ไขข้อผิดพลาด โอนิซูกะกล่าวว่า "มันเป็นสิ่งที่ไม่สามารถปฏิเสธได้ว่ามีปัญหาเกี่ยวกับการรักษาความปลอดภัยของอดีตนายกรัฐมนตรีอาเบะและจะระบุปัญหาและวางมาตรการอย่างเหมาะสมเพื่อแก้ไขปัญหาดังกล่าวโดยเร่งด่วน"
เครือข่ายทนายความต่อต้านการซื้อขายทางจิตวิญญาณแห่งชาติซึ่งก่อตั้งเพื่อช่วยเหลือผู้คนที่ถูกโบสถ์แห่งความสามัคคีบังคับให้บริจาคเงินและซื้อสินค้าราคาแพงโดยมิชอบ ได้จัดงานแถลงข่าวต่อการลอบสังหารอาเบะ หลังทนายความของสมาคมแสดงความเสียใจแก่อาเบะ พวกเขาชี้ให้เห็นว่าแต่ก่อนสมาคมไม่พอใจอาเบะจากการส่งข้อความแสดงความยินดีต่อโบสถ์แห่งความสามัคคี สมาคมร้องขอไม่ให้นักการเมืองชาวญี่ปุ่นร่วมงานกิจกรรมหรือส่งข้อความแสดงความยินดีต่อโบสถ์แห่งความสามัคคีและกล่าวว่าเกือบ 30 ปี อาเบะและนักการเมืองชาวญี่ปุ่นคนอื่น ๆ ไม่ได้มีการวางมาตรการใด ๆ ต่อโบสถ์แห่งความสามัคคี
ในวันที่ 11 กรกฎาคม คณะรัฐมนตรีของคิชิดะตัดสินใจมอบฐานันดรศักดิ์ผู้น้อยชั้นหนึ่ง  รวมถึงเครื่องราชอิสริยาภรณ์อันสูงส่งยิ่งดอกเบญจมาศ ชั้นสังวาล มีผลบังคับตั้งแต่วันที่ 8 กรกฎาคม ทำให้อาเบะเป็นอดีตนายกรัฐมนตรีลำดับที่ 4 ตั้งแต่ยาซูฮิโระ นากาโซเนะ ที่ได้รับสังวาลภายใต้รัฐธรรมนูญปัจจุบัน
เพื่อเป็นการตอบโต้ต่อการยิงและการเสียชีวิตของอาเบะ ตัวแทนจากหลากหลายประเทศรวมถึงผู้นำโลกทั้งอดีตและปัจจุบันแสดงความเสียใจ
แอนโทนี แอลบานีส นายกรัฐมนตรีออสเตรเลีย กล่าวว่าภายใต้การนำของอาเบะ ประเทศญี่ปุ่นเป็น "หนึ่งในประเทศเอเชียที้มีความคิดเห็นพ้องตรงกันกับออสเตรเลียมากที่สุด" แอลบานีสยังกล่าวถึงผลงานนโยบายการต่างประเทศของอาเบะ โดยเพิ่มเติมว่า "ควอดและข้อตกลงความครอบคลุมและความก้าวหน้าเพื่อหุ้นส่วนทางการค้าภาคพื้นเอเชียแปซิฟิกเป็นผลพวงมาจากการความเป็นผู้นำทางการทูตของเขา" แอลบานีสกล่าวว่ามรดกของอาเบะ "ครอบคลุมทั่วโลก และลึกซึ้ง และเป็นประโยชน์ต่อออสเตรเลีย" สถานที่ที่สำคัญในเมลเบิร์น, แอดิเลด, ซิดนีย์ และเพิร์ท เปิดไฟแสงสีแดงและขาว มีการลดธงครึ่งเสาในวันที่พิธีศพจัดขึ้น
มีการประกาศวันไว้อาลัยแห่งชาติในประเทศบังกลาเทศ, ประเทศบราซิล, ประเทศอินเดีย, ประเทศเนปาล, ประเทศภูฏาน, ประเทศกัมพูชา, ประเทศคิวบา และประเทศศรีลังกา โดยทุกประเทศต่างลดธงครึ่งเสาในวันที่มีการประกาศให้เป็นวันไว้อาลัยแห่งชาติ ในบังกลาเทศ มีการกำหนดวันไว้อาลัยแห่งชาติในวันที่ 9 กรกฎาคม ฌาอีร์ โบลโซนารู ประธานาธิบดีบราซิล กำหนดให้มีการไว้อาลัยเป็นระยะเวลา 3 วันในบราซิล ซึ่งเป็นประเทศที่มีประชากรเชื้อสายญี่ปุ่นมากที่สุดนอกประเทศญี่ปุ่น นเรนทระ โมที นายกรัฐมนตรีอินเดีย ประกาศว่าประเทศอินเดียจะกำหนดวันไว้อาลัยแห่งชาติเป็นวันที่ 9 กรกฎาคม ปฏิกิริยาของโมทีถูกมองว่าเป็นส่วนตัวอย่างมากเมื่อเปรียบเทียบกับผู้นำโลกคนอื่น ๆ โดยเฉพาะอย่างยิ่งการเรียกอดีตนายกรัฐมนตรีว่า "อาเบะ-ซัง" ในบล็อกแสดงความไว้อาลัยของเขา รัฐบาลเนปาลกำหนดวันที่ 9 กรกฎาคม เป็นวันไว้อาลัยแห่งชาติและให้ธงต่าง ๆ ลดครึ่งเสา ประเทศภูฏานกำหนดให้วันที่ 9 กรกฎาคมเป็นวันไว้อาลัยแห่งชาติโดยให้ธงลดลงครึ่งเสา นายกรัฐมนตรีกัมพูชาประกาศให้วันที่ 10 กรกฎาคมเป็นวันไว้อาลัยแห่งชาติ, ให้ลดธงครึ่งเสาและกำหนดให้ปิดสถานบันเทิงในวันดังกล่าว ประเทศคิวบาประกาศให้วันที่ 11 กรกฎาคม เป็นวันไว้อาลัยแห่งชาติโดยให้ธงต่าง ๆ ลดลงครึ่งเสา ในวันที่ 12 กรกฎาคม ประเทศศรีลังกากำหนดให้เป็นวันไว้อาลัยแห่งชาติแห่งชาติโดยให้ธงต่าง ๆ ในอาคารภาครัฐลดลงครึ่งเสา โดยที่ไม่มีการประกาศวันไว้อาลัยแห่งชาติแห่งชาติอย่างเป็นทางการในประเทศไทย รัฐบาลกำหนดให้ลดธงครึ่งเสาในวันที่ 8 กรกฎาคม และนายกรัฐมนตรีไทย ประยุทธ์ จันทร์โอชา เดินทางเยี่ยมสถานเอกอัครราชทูตญี่ปุ่นประจำประเทศไทยเพื่อแสดงความเคารพด้วยตนเอง
ประธานาธิบดีสหรัฐ โจ ไบเดน สั่งให้ธงชาติต่าง ๆ ในสหรัฐลดลงครึ่งเสาจนถึงวันที่ 10 กรกฎาคม พ.ศ. 2565 และเข้าเยี่ยมสถานเอกอัครราชญี่ปุ่นเพื่อลงนามในหนังสือแสดงความอาลัย รัฐมนตรีว่าการกระทรวงการต่างประเทศ ในระหว่างกำลังเดินทางเพื่อเข้าร่วม การประชุมสุดยอดจี20 ไบเดนให้ แอนโทนี บลิงเกน เดินทางเยือนนอกกำหนดการไปโตเกียวและพบกับนายกรัฐมนตรีคิชิดะเพื่อแสดงความอาลัยด้วยตนเอง จากนั้นแสดงจดหมายที่ไบเดนเขียนให้แก่ครอบครัวอาเบะ รัฐมนตรีว่าการกระทรวงการคลัง เจเน็ต เยลเลน ยกเลิกการเดินทางเยี่ยมท่าเรือโยโกฮามะซึ่งเป็นกำหนดการก่อนการลอบสังหารอาเบะระหว่างการเดินทางเยือนประเทศญี่ปุ่น ในวันที่ 11 กรกฎาคม เยลเลนพร้อมด้วยเอกอัครราชทูตประจำประเทศญี่ปุ่น ราห์ม เอมานูเอล เข้าร่วมการเฝ้าศพที่วัดโซโจจิ ขณะที่ในสหรัฐ สมาชิกจากทั้งพรรคเดโมแครตและพรรคริพับลิกันร่วมกันแสดงความอาลัยแก่อาเบะ
คณะมนตรียุโรป (European Council) เผยแพร่ภาพและคลังวิดีโอในความทรงจำของอาเบะ ปรากฏภาพอดีตนายกรัฐมนตรีแสดงปฏิสัมพันธ์ทางการทูตกับผู้นำต่าง ๆ ในสหภาพยุโรป
ชาติผู้นำควอดอย่างประเทศออสเตรเลีย ประเทศอินเดีย และสหรัฐ เผยแพร่แถลงการณ์ร่วมกล่าวว่าองค์กรจะทวีคูณงานของพวกเขามุ่งสู่ "ภูมิภาคที่มีความสันติภาพและความรุ่งเรือง" เพื่อเป็นเกียรติของอาเบะ ทำเนียบขาวแถลงว่าอาเบะเป็นผู้ที่ีบทบาทสำคัญในการร่วมก่อตั้งหุ้นส่วนควอดอย่างเป็นรูปธรรมและได้ทำงานอย่างไม่เหน็ดเหนื่อยเพื่อก้าวหน้าไปยังวิสัยทัศน์ร่วมกันคืออินโด-แปซิฟิกที่เปิดกว้างและเสรี ในแถลงการณ์อย่างเป็นทางการว่าด้วยการลอบสังหารนายกรัฐมนตรีแคนาดา จัสติน ทรูโด กล่าวแสดงการสนับสนุนที่ให้ไว้โดยควอด
ประธานาธิบดีสาธารณรัฐจีน (ไต้หวัน) ไช่ อิงเหวิน ประกาศว่าจะกำหนดวันไว้อาลัยแห่งชาติในวันที่ 11 กรกฎาคม โดยธงชาติไต้หวันจะลดลงครึ่งเสา ไทเป 101 ส่องแสงเป็นข้อความแสดงความอาลัยต่าง ๆ ต่อการเสียชีวิตของอาเบะ ในวันที่ 11 กรกฎาคม ไหล ชิง-เท รองประธานาธิบดีไต้หวัน เยี่ยมที่พักของอาเบะในฐานะผู้แทนพิเศษต่อประธานาธิบดีไช่เพื่อแสดงความอาลัยร่วมกับ แฟรงก์ เซ ผู้แทนไต้หวันต่อประเทศญี่ปุ่น ไหลเป็นเจ้าหน้าที่รัฐชาวไต้หวันซึ่งมีตำแหน่งสูงที่สุดที่จะเยือนประเทศญี่ปุ่นในรอบ 50 ปีหลังได้รับความเสียหายอย่างรุนแรงต่อความสัมพันธ์ทางการทูตกับไต้หวันใน พ.ศ. 2515 เพื่อประโยชน์ของประเทศจีน
คลองมหาวงษ์
คลองมหาวงษ์ เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"
ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก
วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564
การลอบยิงชินโซ อาเบะ
ฟาโรห์เซเบคโฮเตปที่ 2
Shooting of Shinzo Abe
เมืองนาระ
วิกฤตรัฐบาลสหราชอาณาจักร กรกฎาคม พ.ศ. 2565
ในต้นเดือนกรกฎาคม พ.ศ. 2565 ราวหนึ่งในสามของ คณะรัฐมนตรี, เลขานุการรัฐสภา และ ผู้แทนพิเศษด้านการค้าของนายกรัฐมนตรี 179 คนของรัฐบาลสหราชอาณาจักร ลาออกจากตำแหน่งในการบริหารงานวาระที่สองของนายกรัฐมนตรี บอริส จอห์นสัน จนส่งผลให้จอห์นสันลาออกในวันที่ 7 กรกฎาคม
ในวันที่ 5 กรกฎาคม หลังเรื่องอื้อฉาวคริส พินเชอร์ รัฐมนตรีคลัง ฤษี สุนัก และ เลขาธิการกรมสุขภาพและสวัสดิการ ซาญิด จาวิด ลาออกจากตำแหน่ง ตามด้วยสมาชิกจำนวนมากของรัฐบาลประกาศลาออกเช่นกัน นำไปสู่การตั้งข้อสงสัยว่าบอริส จอห์นสัน จะยังคงดำรงตำแหน่งนายกรัฐมนตรีสหราชอาณาจักรอยู่ต่อไปหรือไม่ ผู้นำฝ่ายค้าน ไคร์ สตาร์เนอร์ วิพากษ์วิจารณ์จอห์นสันและสมาชิกพรรคอนุรักษนิยมที่ยังคงอยู่ในคณะรัฐมนตรี
ในวันที่ 7 กรกฎาคม สมาชิกรัฐสภา (MPs) กว่า 70 คนได้ลาออกจากรัฐบาลและจากตำแหน่งในพรรค ส่วนเลขาธิการกรมพัฒนา ที่อยู่อาศัย และชุมชน ไมเคิล กัฟ ถูกจอห์นสันปลดออกจากตำแหน่งหนึ่งวันก่อนหน้านั้น หลังปฏิเสธการลาออกมาสองวัน จอห์นสันประกาศว่าตนจะลาออกจากการเป็นผู้นำพรรคอนุรักษนิยม และระบุว่า: "ดังที่เราได้เห็นในเวสต์มินสเตอร์แล้ว ... เมื่อฝูง[ชน]จะเคลื่อนไหว มันก็จะเคลื่อนไหว และเพื่อน ๆ ทั้งหลาย ในทางการเมือง ไม่มีใครเลยที่จำเป็นตลอด (remotely indispensable)" อย่างไรก็ตาม เขาไม่ได้ออกจากรัฐบาลในทันที แต่ระบุว่าเขาจะทำเช่นนั้นก็ต่อเมื่อมีการประกาศผู้นำคนใหม่แล้ว
2022 United Kingdom government crisis
เทศบาลตำบลบ้านส้อง
เทศบาลตำบลบ้านส้อง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง (เฉพาะนอกเขตเทศบาลตำบลเวียงสระ) ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2564 เขตเทศบาลตำบลมีประชากร 17,567 คน
เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2540 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547
พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
ริชี ซูแน็ก
ริชี ซูแน็ก  เป็นนักการเมืองชาวบริติช และเป็นนายกรัฐมนตรีสหราชอาณาจักร ตั้งแต่วันที่ 25 ตุลาคม ค.ศ. 2022 และ หัวหน้าพรรคอนุรักษนิยม ตั้งแต่วันที่ 24 ตุลาคม ค.ศ. 2022 ก่อนหน้าเคยดำรงตำแหน่งรัฐมนตรีว่าการกระทรวงการคลัง ใน ค.ศ. 2020 – 2022 และเคยดำรงตำแหน่งรัฐมนตรีช่วยว่าการกระทรวงการคลัง ใน ค.ศ. 2019 – 2020 ซูแน็กเป็นสมาชิกพรรคอนุรักษนิยม และเคยเป็นสมาชิกรัฐสภา (MP) จากริชมอนด์ (ยอกส์) ตั้งแต่ ค.ศ. 2015
ขณะเป็นรัฐมนตรีว่าการกระทรวงการคลัง ซูแน็กมีบทบาทมากในการตอบสนองทางเศรษฐกิจต่อผลพวงจากการนโยบายปิดเมืองของรัฐบาลเพื่อรับมือกับวิกฤตการระบาดของโควิด-19 ในสหราชอาณาจักร ในเดือนเมษายน ค.ศ. 2022 เขาเป็นรัฐมนตรีคนแรกในประวัติศาสตร์อังกฤษที่ถูกคว่ำบาตรจากการทำผิดกฎหมายในตำแหน่งหลังได้รับใบแจ้งค่าปรับตายตัว หลังถูกพบว่าฝ่าฝืนข้อบังคับขณะปิดเมืองเนื่องจากโควิด-19 เขาลาออกจากรัฐบาลในวันที่ 5 กรกฎาคม ค.ศ. 2022 โดยระบุในจดหมายลาออกอ้างเหตุผลคือความไม่ลงรอยกันกับบอริส จอห์นสัน มองกันว่า เขาเป็นผู้หนึ่งที่จะมาแทนที่บอริส จอห์นสัน ในการเลือกตั้งหัวหน้าพรรคอนุรักษนิยมปี ค.ศ. 2022 หลังจอห์นสันลาออกจากตำแหน่ง
เมื่อวันที่ 8 กรกฎาคม ค.ศ. 2022 ซูแน็กประกาศว่าเขาจะเข้าร่วมเป็นผู้สมัครรับเลือกตั้งผู้นำพรรคอนุรักษนิยมแทนบอริส จอห์นสัน ในการเลือกตั้งหัวหน้าพรรคอนุรักษนิยมในรอบแรกและรอบที่ 2 เขาได้คะแนนนำอยู่และเป็นตัวเต็งที่จะชนะการเลือกตั้งในครั้งนี้ แต่เขาก็ได้พ่ายแพ้ให้แก่ลิซ ทรัสส์ ต่อมาในวันที่ 20 ตุลาคม ค.ศ. 2022 ทรัสส์ลาออกจากการเป็นหัวหน้าพรรคอนุรักษนิยม ทำให้ซูแน็กได้รับเลือกเป็นหัวหน้าพรรอนุรักษนิยม และได้ดำรงตำแหน่งนายกรัฐมนตรีสหราชอาณาจักรในวันที่ 25 ตุลาคม ค.ศ. 2022 โดยเป็นนายกรัฐมนตรีสหราชอาณาจักรชาวอังกฤษเชื้อสายเอเชียและนับถือศาสนาฮินดูเป็นคนแรก
อ่านตามสำเนียงอังกฤษว่า และสำนักงานราชบัณฑิตยสภาแนะนำให้ถอดตามเสียงอ่านว่า "ริชี ซูแน็ก" นอกจากนี้ยังพบการถอดแบบอื่น เช่น "ริชิ", "ฤษิ", และ "ฤษี" กับ "สุนัก", "สุนัค", "ซูนัก", และ "ซูนัค" กิตติพงศ์ บุญเกิด อาจารย์คณะอักษรศาสตร์ จุฬาลงกรณ์มหาวิทยาลัย ระบุว่า ชื่อตัว "Rishi" นั้นมาจากภาษาฮินดี ตรงกับคำไทยว่า "ฤษี" ส่วนชื่อสกุล "Sunak" นั้นก็มาจากภาษาฮินดี ถ้าอิงภาษาฮินดีจะถอดได้เป็น "สุนัก"
ริชี ซูนัก
เทศบาลตำบลเมืองเวียง
เทศบาลตำบลเมืองเวียง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–7, 9–10 และครอบคลุมพื้นที่บางส่วนของหมู่ที่ 1, 8 ของตำบลบ้านเวียงสระ (เฉพาะนอกเขตเทศบาลตำบลเวียงสระ) ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 50.0 ตารางกิโลเมตรหรือคิดเป็นพื้นที่ประมาณ 31,250.0 ไร่ ใน พ.ศ. 2564 เขตเทศบาลตำบลมีประชากร 8,405 คน
เดิมเทศบาลตำบลเมืองเวียงมีฐานะเป็นสภาตำบลเวียงสระซึ่งได้รับการจัดตั้งขึ้นใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเวียงสระในวันที่ 27 มีนาคม พ.ศ. 2540 ต่อมาในเขตองค์การบริหารส่วนตำบลเวียงสระมีความเจริญมากขึ้น ในวันที่ 27 ตุลาคม พ.ศ. 2552 จึงได้เปลี่ยนชื่อองค์การบริหารส่วนตำบลเวียงสระเป็น "เมืองเวียง" ก่อนจะจัดตั้งเป็นเทศบาลตำบลเมืองเวียง เพื่อไม่ให้มีชื่อซ้ำกับชื่อเทศบาลตำบลเวียงสระภายในตำบลเดียวกัน
พื้นที่เทศบาลตำบลอยู่บริเวณทิศตะวันตกของอำเภอเวียงสระ อยู่ห่างจากที่ว่าการอำเภอเวียงสระประมาณ 2.8 กิโลเมตร ห่างจากศาลากลางจังหวัดสุราษฎร์ธานีประมาณ 68.1 กิโลเมตรตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 694 กิโลเมตรและ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
ตำบลราชกรูด
ราชกรูด เป็นหนึ่งในเก้าตำบลของอำเภอเมืองระนอง จังหวัดระนอง เป็นที่ตั้งของท่าอากาศยานระนอง มีพื้นที่ใน 3 อุทยานแห่งชาติ 1 เขตรักษาพันธุ์สัตว์ป่า 1 เขตสงวนชีวมณฑลโลก คือ อุทยานแห่งชาติน้ำตกหงาว อุทยานแห่งชาติหมู่เกาะระนอง อุทยานแห่งชาติแหลมสน เป็นที่ตั้งของเขตรักษาพันธุ์สัตว์ป่าควนแม่ยายหม่อน และพื้นที่สงวนชีวมณฑลระนองซึ่งมีสวนรุกขชาติป่าชายเลน
ตำบลราชกรูดมีอาณาเขตติดต่อกับเขตการปกครองข้างเคียงดังต่อไปนี้
ตำบลราชกรูดเดิมขึ้นกับหัวเมืองกระบุรี มีฐานะทางการปกครองในสมัยนั้นเป็นแขวง ราษฎรมีการตั้งถิ่นฐานเป็นกลุ่มบ้านบริเวณปากคลองซึ่งจะเป็นท่าเรือของชาวบ้าน เพราะการคมนาคมเดินทางโดยทางเรือ ซึ่งมีหลายท่าเรือเป็นชุมชนเดิม ตามประวัติที่เล่าต่อกันมา ว่ามีพ่อค้าชาวอินเดีย มีลูกเรือเป็นชาวเขมร ลาว เดินเรือสินค้าทำการค้าขายกับพื้นที่ฝั่งทะเลอันดามันกับฝั่งอ่าวไทย โดยใช้เส้นทางผ่านจากอำเภอหลังสวนโดยเดินเท้าข้ามภูเขามาถึงบริเวณท่าเรือและเรียกพื้นที่แถวนี้ว่า "ราชกูฎ" ซึ่งแปลว่ายอดเขาเจ้า เพราะมียอดเขาสูงคือเขาพ่อตาโชงโดง และต่อมาชาวบ้านที่อพยพมาเรียกเพี้ยนมาเป็นบ้าน "ราชกรูด"
บ้างก็ว่ากันว่า พื้นที่ตั้งของตลาดราชกรูดปัจจุบันนั้นเดิมมีต้นมะกรูดต้นใหญ่อยู่ใจกลาง ผู้คนส่วนใหญ่เรียกว่า "ท่าต้นกรูด" และต่อมาเมื่อมีคนอพยพมาอาศัยมากขึ้น โดยใช้เส้นทางเรือเพียงอย่างเดียว ซึ่งมีต้นกรูดเป็นจุดเริ่มต้นเดินทาง ต่อมาได้มีนายทุนจากจังหวัดภูเก็ตมาสำรวจแร่ดีบุก พัฒนาเส้นทางการขนส่ง จนพัฒนาเป็นถนนเพชรเกษมตัดผ่านกลางตำบล การเรียกชื่อบ้านท่ากรูด ก็เพี้ยนมาเรื่อย ๆ จนเรียกกันปัจจุบันว่า "ราชกรูด"
ตำบลราชกรูดแบ่งพื้นที่การปกครองออกเป็น 8 หมู่บ้าน ได้แก่
ท้องที่ตำบลราชกรูด มีองค์กรปกครองส่วนท้องถิ่นเพียงแห่งเดียว คือ เทศบาลตำบลราชกรูด ครอบคลุมพื้นที่ตำบลราชกรูดทั้งหมด ซึ่งเป็นสภาตำบลราชกรูดที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลราชกรูดใน พ.ศ. 2539
เมื่อองค์การบริหารส่วนตำบลราชกรูดมีความเจริญก้าวหน้ามากขึ้น จึงได้รับการจัดตั้งเป็นเทศบาลตำบลราชกรูด ตามประกาศกระทรวงมหาดไทยลงวันที่ 15 กรกฎาคม พ.ศ. 2551 และมีผลในวันที่ 25 กรกฎาคม ปีเดียวกัน
พื้นที่ตำบลราชกรูดประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 9,810 คน แบ่งเป็นชาย 5,371 คน หญิง 4,439 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 5 จาก 9 ตำบลในอำเภอเมืองระนอง
เหตุยิงชินโซ อาเบะ
Assassination of Shinzo Abe
แกออนอัลบั้มชาร์ต
แกออนดิจิทัลชาร์ต
ราอุล วัลเลนแบร์ย
ราอุล กุสตาฟ วัลเลนแบร์ย (; 4 สิงหาคม ค.ศ. 1912 – สาบสูญ 17 มกราคม ค.ศ. 1945) เป็นสถาปนิก นักธุรกิจ นักการทูตและนักมนุษยธรรมชาวสวีเดน เขาช่วยเหลือชาวยิวนับพันคนจากฮอโลคอสต์โดยนาซีเยอรมันและฟาสซิสต์ฮังการีในฮังการีที่ถูกเยอรมนียึดครองช่วงปลายสงครามโลกครั้งที่สอง วัลเลนแบร์ยซึ่งเป็นผู้แทนพิเศษของสวีเดนประจำบูดาเปสต์ระหว่างเดือนกรกฎาคมถึงธันวาคม ค.ศ. 1944 ได้ออกหนังสือเดินทางและให้ที่พักพิงแก่ชาวยิวในอาคารที่กำหนดเป็นดินแดนสวีเดน
วัลเลนแบร์ยหายสาบสูญหลังถูกสเมิร์ชคุมตัวด้วยข้อหาจารกรรม ระหว่างกองทัพแดงล้อมบูดาเปสต์เมื่อวันที่ 17 มกราคม ค.ศ. 1945 ภายหลังมีรายงานว่าเขาเสียชีวิตในวันที่ 17 กรกฎาคม ค.ศ. 1947 ขณะจองจำอยู่ที่อาคารลุปยันกาซึ่งเป็นกองบัญชาการเคจีบีในมอสโก แรงจูงใจในการจับกุมและคุมขังวัลเลนแบร์ย รวมถึงการเสียชีวิตและสายสัมพันธ์ของเขากับสำนักบริการด้านยุทธศาสตร์ของสหรัฐยังคงเป็นปริศนาและมีการคาดการณ์อย่างต่อเนื่อง
หลายทศวรรษหลังสันนิษฐานว่าเสียชีวิต วัลเลนแบร์ยได้รับรางวัลจากความสำเร็จในการช่วยชีวิตชาวยิว ในปี ค.ศ. 1981 ทอม แลนโทส สมาชิกรัฐสภาสหรัฐผู้เป็นหนึ่งในชาวยิวที่วัลเลนแบร์ยช่วยเหลือสนับสนุนให้วัลเลนแบร์ยได้รับสภาพพลเมืองกิตติมศักดิ์ของสหรัฐ ส่งผลให้เขากลายเป็นบุคคลที่สองที่ได้รับเกียรตินี้ วัลเลนแบร์ยยังได้รับสภาพพลเมืองกิตติมศักดิ์ของแคนาดา ฮังการี ออสเตรเลีย สหราชอาณาจักรและอิสราเอล นอกจากนี้อิสราเอลยังมอบรางวัล Righteous Among the Nations เพื่อยกย่องวัลเลนแบร์ยที่เสี่ยงชีวิตช่วยเหลือชาวยิวจากฮอโลคอสต์ ในปี ค.ศ. 1981 มีการตั้งคณะกรรมการราอุล วัลเลนแบร์ยแห่งสหรัฐเพื่อ "ธำรงอุดมคติทางมนุษยธรรมนิยมและความหาญกล้าโดยไม่ใช้ความรุนแรงของราอุล วัลเลนแบร์ย" ซึ่งคณะกรรมการนี้จะมอบรางวัลราอุล วัลเลนแบร์ยทุกปี ต่อมาในปี ค.ศ. 2012 วัลเลนแบร์ยได้รับเหรียญทองรัฐสภาจากรัฐสภาสหรัฐเพื่อ "รับรองความสำเร็จและการกระทำอันกล้าหาญของเขาระหว่างฮอโลคอสต์"
แม้จะมีการอ้างว่าวัลเลนแบร์ยช่วยชีวิตชาวยิวมากถึง 100,000 คน แต่นักประวัติศาสตร์เห็นว่าเป็นการกล่าวเกินจริง และตัวเลขแท้จริงมีจำนวนน้อยกว่านั้น ปัจจุบันมีอนุสรณ์และชื่อถนนที่ระลึกถึงวัลเลนแบร์ยหลายแห่งทั่วโลก
ไทยแลนด์แชมเปียนส์คัพ 2565
ไทยแลนด์แชมเปียนส์คัพ 2565 (หรือ ไดกิ้นไทยแลนด์แชมเปียนส์คัพ ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 6 ซึ่งเป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับบีจี ปทุม ยูไนเต็ด ทีมรองชนะเลิศไทยลีกฤดูกาลที่ผ่านมา บุรีรัมย์ได้เข้าร่วมแข่งขันรายการนี้เป็นครั้งที่ 3 หลังจากที่เคยเข้าร่วมในปี พ.ศ. 2561 และ พ.ศ. 2562 ในขณะที่บีจี ปทุม ได้เข้าร่วมแข่งขันรายการนี้เป็นครั้งที่ 2 ติดต่อกัน โดยในปีที่แล้ว พวกเขาสามารถเอาชนะลีโอ เชียงราย ยูไนเต็ด ไปได้ 1–0 โดยไทยแลนด์แชมเปียนส์คัพ 2565 นี้ จะแข่งขันในวันที่ 6 สิงหาคม พ.ศ. 2565 ที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา โดยเป็นสนามแห่งที่ 5 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม และสนามกีฬาสมโภชเชียงใหม่ 700 ปี และนับเป็นครั้งที่ 2 ติดต่อกันที่แข่งขันกันนอกพื้นที่กรุงเทพมหานครและปริมณฑล
ปัจจุบันสนามกีฬาเฉลิมพระเกียรติ 80 พรรษา 5 ธันวาคม 2550 เป็นสนามเหย้าของสโมสรฟุตบอลนครราชสีมา มาสด้า และเคยเป็นสนามหลักในซีเกมส์ 2007 และกีฬาแห่งชาติ ครั้งที่ 43 ที่นครราชสีมาเป็นเจ้าภาพ
ผู้ช่วยผู้ตัดสิน:
อภิชิต โนพวน
ราเชนทร์ ศรีชัย
ผู้ตัดสินที่สี่:
นิวัฒน์ อินสอาด
ผู้ช่วย วีเออาร์:
ศิวกร ภูอุดม
ทานินทร์ รื่นจิตต์
Takakazu Abe
ทากาคาสุ อาเบะ
อมานินาตาคิเลบเต
อมานินาตาคิเลบเต เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 538 ถึง 519 ปีก่อนคริสตกาลที่นาปาตา พระองค์สืบทอดตำแหน่งต่อจากกษัตริย์อนาลมาเย และกษัตริย์คาร์คามานิก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 10 มีเพียงซากพีระมิดพร้อมกับบล็อกสลักที่เมโรอีเป็นหลักฐานที่เกี่ยวข้องของผู้ปกครองพระองค์นี้เท่านั้น กระบอกทองที่ค้นพบพร้อมกับไม้บรรทัดในพีระมิดนี้มีความสำคัญเช่นกัน ซึ่งไม่เหมือนกับที่ฝังไว้กับกษัตริย์แอสเพลตาในพีระมิดนูริ หมายเลข 8 แต่หน้าที่ของมันยังคงคลุมเครือ
อ้างอิงจาก เฮโรโดตัส ได้ระบุว่า กษัตริย์แห่งเปอร์เซียพระนามว่า แคมไบซีส ทรงพยายามบุกรุกเมโรอี เมื่อประมาณ 525 ปีก่อนคริสตกาล ที่อาจเกิดขึ้นในรัชสมัยของกษัตริย์อมานินาตาคิเลบเต
คาร์คามานิ
คาร์คามานิ เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 519 ถึง 510 ปีก่อนคริสตกาลที่นาปาตา เขาสืบทอดพระราชบัลลังก์ต่อจากกษัตริย์อมานินาตาคิเลบเต และกษัตริย์อมานิอัสตาบาร์กาก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 7
สโมสรฟุตบอลเอ็มเอชคอน สุราษฎร์ฯ ซิตี้
อมานิอัสตาบาร์กา
อมานิอัสตาบาร์กา (หรือ อมานิอัสตาบาร์โก) เป็นกษัตริย์คุชแห่งเมโรอี ซึ่งปกครองในช่วงปลายศตวรรษที่ 6 หรือต้นศตวรรษที่ 5 ก่อนคริสตกาล ระหว่าง 510–487 ก่อนคริสตกาล
สันนิษฐานว่า พระองค์ทรงเป็นองค์รัชทายาทของกษัตริย์คาร์คามานิ ตามลำดับของพีระมิดนิวเบียที่นูริ ซึ่งพระองค์ถูกฝังในพีระมิด หมายเลข 2 พีระมิดดังกล่าวถูกขุดค้นขึ้นโดยคณะสำรวจพิพิธภัณฑ์วิจิตรศิลป์บอสตันร่วมกับมหาวิทยาลัยฮาร์วาร์ดในปี ค.ศ. 1917 เป็นผลให้วัตถุจำนวนมากที่เป็นของพระองค์อยู่ในบอสตันรวมถึง หุ่นชวาบติ, เครื่องปั้นดินเผา, ฐานราก, วัตถุหินและสิ่งประดิษฐ์ทองคำ จารึกหินแกรนิตไนส์ที่ปรากฏคาร์ทูชของพระองค์ ซึ่งมาจากนูริ และปัจจุบันก็อยู่ที่บอสตันด้วย (หมายเลข 17-2-1910 บี)
ส่วนสิ่งประดิษฐ์อื่น ๆ ของพระองค์อยู่ในพิพิธภัณฑ์โบราณวัตถุแห่งคาร์ทูม เห็นได้ชัดว่าเป็นสร้อยประดับหน้าอกทองคำ
อมานิแอสตาบากา
AB สารถี
AB สารถี เป็นดาวฤกษ์ประเภทเฮอร์บิก Ae อายุน้อยในกลุ่มดาวสารถี อยู่ห่างจากดวงอาทิตย์ ประมาณ 531 ปีแสง จัดอยู่ในกลุ่มสเปกตรัม A0Ve มีเส้นสเปกตรัมส่องสว่างตรงกับเส้นของดาวในแถบลำดับหลักประเภท A มีมวล 2.4 เท่าของดวงอาทิตย์ มีอุณหภูมิยังผล 9,772 เคลวิน กำลังส่องสว่างเป็น 38 เท่าของดวงอาทิตย์
เป็นที่รู้กันว่าดาวดวงนี้มีแผ่นฝุ่น ซึ่งอาจก่อตัวเป็นดาวเคราะห์และดาวแคระน้ำตาล เป็นส่วนหนึ่งของ ที่ตัวดาวนี้เองยังมีการพบเมฆระหว่างดวงดาวที่มีขนาดเล็กและหนาแน่นสูงซึ่งทำลายจานฝุ่นและทำให้เกิด เนบิวลาสะท้อนแสงมากยิ่งขึ้น
ระบบดาวเคราะห์.
ในปี ค.ศ. 2017 กล้อง ALMA ได้ถูกใช้เพื่อจับภาพของจานดาวเคราะห์ก่อนเกิดซึ่งก่อกำเนิดดาวเคราะห์รอบดาวดวงนี้ ภาพได้แสดงแผ่นจานฝุ่นที่มีรัศมีประมาณ 120 หน่วยดาราศาสตร์ และมองเห็นช่องว่างอย่างชัดเจน โดยภายในช่องว่างนี้ ตรวจพบแขนกังหันก๊าซที่มีคาร์บอนมอนอกไซด์
Oppenheimer et al. (2008) ได้สังเกตการณ์พบลักษณะวงแหวนภายในจานฝุ่นของดาวดวงนี้ซึ่งเป็นอาณาเขตที่ไม่เคยสังเกตเห็นมาก่อนในช่วงห่างจากดาวฤกษ์หลัก 43-302 AU ช่องว่างรัศมี 102 AU ได้บ่งชี้ถึงการก่อตัวของวัตถุขนาดเล็กอย่างน้อยหนึ่งชิ้นที่ระยะโคจรประมาณ 100 AU ซึ่งวัตถุดังกล่าวอาจเป็น ดาวเคราะห์นอกระบบ ขนาดยักษ์หรือดาวแคระน้ำตาล อย่างไรก็ตาม วัตถุนี้ยังไม่ได้รับการยืนยัน
ดาว AB สารถี
วัดบูรพ์
วัดบูรพ์ สร้างขึ้นเมื่อ พ.ศ. 2224 ในสมัยสมเด็จพระนารายณ์มหาราชแห่งกรุงศรีอยุธยา พร้อมกับการสร้างเมืองนครราชสีมา ปัจจุบันตั้งอยู่ ณ ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา
ปี พ.ศ. 2224 ในสมัยกรุงศรีอยุธยา วัดบูรพ์สร้างขึ้นในสมัยกรุงศรีอยุธยา พร้อมกับการสร้างเมืองนครราชสีมา สมเด็จพระนารายณ์มหาราชได้โปรดฯ ให้โดยพระยายมราช (สังข์) เป็นผู้สร้าง โดยมีช่างชาวฝรั่งเศสเป็นผู้ช่วยออกแบบผังเมือง
เมื่อสร้างเมืองแล้วเสร็จ ประชาชน คฤหบดีและขุนนาง ได้สร้างวัดในกำแพงเมืองขึ้น 6 วัด โดยขุนนาง เป็นผู้สร้างวัดพระนารายณ์มหาราช (วัดกลาง) วัดบึง และวัดสระแก้ว โดยคหบดีและชาวบ้าน เป็นผู้สร้างวัดบูรพ์ วัดอิสาน และวัดพายัพ เนื่องจากวัดที่สร้างโดยขุนนางจะดูดูสวยงามพิถีพิถันตามแบบขุนนางจากกรุงศรีอยุธยา
วันที่ 20 มีนาคม พ.ศ. 2554 วัดบูรพ์ได้รับพระราชทานวิสุงคามสีมา
วัดบูรพ์ ชื่อมาจากคำว่า ทิศบูรพา เนื่องจากตั้งอยู่ทางด้านทิศตะวันออกภายในเขตกำแพงเมืองเก่านครราชสีมา
อาคารเสนาสนะ ประกอบด้วย อุโบสถ หอฉัน ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปณสถาน
มหาวิทยาลัยเมย์นูธ
มหาวิทยาลัยแห่งชาติไอร์แลนด์ (เมย์นูธ) (; ; อักษรย่อ: NUIM) หรือที่รู้จักกันทั่วไปในชื่อ มหาวิทยาลัยเมย์นูธ (; อักษรย่อ: MU) เป็นมหาวิทยาลัยที่เป็นส่วนประกอบของมหาวิทยาลัยแห่งชาติไอร์แลนด์ในเมย์นูธ เคาน์ตีคิลแดร์ ประเทศไอร์แลนด์ นับเป็นมหาวิทยาลัยที่อายุน้อยที่สุดของประเทศไอร์แลนด์จนกระทั่งมหาวิทยาลัยเทคโนโลยีดับลินได้รับการก่อตั้งขึ้นใน ค.ศ. 2019 ตามที่ก่อตั้งโดยรัฐบัญญัติมหาวิทยาลัย ค.ศ. 1997 จากจากคณะอาจารย์ฆราวาสของเซนต์แพทริกส์คอลเลจ (เมย์นูธ) ที่ในปัจจุบันนี้แยกออกมา ซึ่งก่อตั้งขึ้นใน ค.ศ. 1795 ทั้งนี้ เมย์นูธเป็นเมืองมหาวิทยาลัยแห่งเดียวในประเทศไอร์แลนด์ ส่วนมหาวิทยาลัยอื่น ๆ ทั้งหมดตั้งอยู่ในเมืองต่าง ๆ
มหาวิทยาลัยประกอบด้วยวิทยาเขตที่เชื่อมต่อกันสองแห่ง ได้แก่ วิทยาเขตทางตอนใต้ที่เก่ากว่า มีอาคารสมัยคริสต์ศตวรรษที่ 19 ร่วมกับวิทยาลัยเซนต์แพทริก และข้ามถนนสาธารณะไปจะเป็นวิทยาเขตทางตอนเหนือที่ทันสมัย มีพื้นที่ประมาณ 100 เอเคอร์ (0.40 ตร.กม.)
ด้วยจำนวนนักศึกษาที่ลงทะเบียนมากกว่า 13,000 คน และเจ้าหน้าที่กว่า 900 คน จากกว่า 20 ประเทศ จึงทำให้มหาวิทยาลัยแห่งนี้เป็นมหาวิทยาลัยที่เล็กที่สุดแต่เติบโตเร็วที่สุดของประเทศไอร์แลนด์ กระทั่งใน ค.ศ. 2009 มหาวิทยาลัยเมย์นูธได้รับการจัดอันดับให้เป็นมหาวิทยาลัยชั้นนำ 500 อันดับแรกในการจัดอันดับมหาวิทยาลัยโลกโดย"ไทมส์ไฮเออร์เอดยูเคชัน"-คิวเอส ส่วน"การจัดอันดับมหาวิทยาลัยโลกโดยคิวเอส" ค.ศ. 2012 ได้ทำให้มหาวิทยาลัยเมย์นูธอยู่ในกลุ่ม 501–550 ทั่วโลก แต่ล่าสุด มหาวิทยาลัยเมย์นูธได้รับการจัดอันดับให้อยู่ในกลุ่ม 701–750 ใน"การจัดอันดับมหาวิทยาลัยโลกโดยคิวเอส" ค.ศ. 2019 ส่วนใน ค.ศ. 2008 ได้รับการขนานนามให้เป็น 'มหาวิทยาลัยแห่งปี' จากหนังสือพิมพ์"เดอะซันเดย์ไทมส์" ใน ค.ศ. 2011 มหาวิทยาลัยเมย์นูธได้กลายเป็นสถาบันแรกและแห่งเดียวนอกทวีปอเมริกาเหนือที่ได้รับการรวมอยู่ใน"วิทยาลัยที่ดีที่สุดของเดอะพรินซ์ตันรีวิว" นอกจากนี้ มหาวิทยาลัยดังกล่าวยังมีสัดส่วนสูงสุดของการมีส่วนร่วมของมหาวิทยาลัยในประเทศไอร์แลนด์ด้วยนักศึกษาที่เป็นผู้ใหญ่ (16 เปอร์เซ็นต์) และนักศึกษาที่เข้าถึงได้ (22 เปอร์เซ็นต์)
เกาะริ้น
เกาะริ้น เป็นเกาะที่ตั้งอยู่ในตำบลบางเสร่ อำเภอสัตหีบ จังหวัดชลบุรี มีพื้นที่ 0.423 ตารางกิโลเมตร อยู่ห่างจากชายฝั่งเมืองพัทยาประมาณ 21 กิโลเมตร ปัจจุบันเกาะริ้นอยู่ในความดูแลของกองทัพเรือ ซึ่งเป็นพื้นที่หวงห้ามทางทหาร และเป็นพื้นที่ใช้ฝึกยิงอาวุธของกองทัพเรือ ถือเป็นจุดดำน้ำสวยที่สุดในทะเลพัทยา